**TIRGUS IZPĒTE**

**“Transporta pakalpojumu nodrošināšana projekta Nr.VP2024/5-23 “Balvu novada jauniešu domes izveide” aktivitātēm”**

**(ID Nr. BNP TI 2024/49)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Kontaktpersona saistībā ar tirgus izpētes priekšmetu | Balvu novada bērnu un jauniešu centra vadītāja Agnese Puļča, mob.26218117 vai  Balvu novada administrācijas Attīstības plānošanas nodaļas projektu vadītāja Santa Šmite, mob.28080739 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Inga Puriņa – Eglīte, mob.25725572, e-pasts: [inga.purina.eglite@balvi.lv](mailto:inga.purina.eglite@balvi.lv) |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;  piektdienās 8.30-16.00. |

**2. Tirgus izpētes priekšmets:**

2.1. Transporta pakalpojumu nodrošināšana “Balvu novada jauniešu domes izveide” aktivitātēs projekta Nr.VP2024/5-23 ietvaros, atbilstoši Tehniskajai specifikācijai (skat. 1.pielikumu).

2.2. Pretendents nevar iesniegt piedāvājuma variantus.

2.3. Pretendents piedāvājumu var iesniegt par vienu, vairākām vai visām tirgus izpētes priekšmeta daļām.

2.4. Tirgus izpētes priekšmets ir sadalīts 5 (piecās) daļās:

|  |  |
| --- | --- |
| **Tirgus izpētes priekšmeta daļas** | **Tirgus izpētes priekšmeta daļas nosaukums** |
| 1.daļa – | Nr.1 “Balvu novada jauniešu forums”; |
| 2.daļa – | Nr.3“Pieredzes brauciens”; |
| 3.daļa – | Nr.4 “Jauniešu domes nolikuma projekta nakts”; |
| 4.daļa – | Nr.5 “Limonāde ar lēmējiem”; |
| 5.daļa – | Nr.6 “Jauniešu domes nolikuma atvēršanas svētki”. |

**3. Piedāvājuma izvēles kritērijs:** zemākā cena katrā tirgus izpētes daļā.

**4. Līguma izpildes vieta:** Latvija, visās tirgus izpētes daļās.

**5. Līguma izpildes termiņš – plānotie pasažieru pārvadāšanas datumi:[[1]](#footnote-1)**

|  |  |
| --- | --- |
| **Tirgus izpētes priekšmeta daļas** | **Tirgus izpētes priekšmeta daļas līguma izpildes termiņš** |
| 1.daļai – | 24.05.2024.; |
| 2.daļai – | 19.06.2024.; |
| 3.daļai – | 20.08.2024. – 21.08.2024.; |
| 4.daļai – | 18.09.2024.; |
| 5.daļai – | 09.10.2024. |

**6. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde.

**7. Apmaksas nosacījumi:** 30 (trīsdesmit) dienu laikā pēc nodošanas-pieņemšanas akta parakstīšanas un atbilstoša rēķina saņemšanas, katrā tirgus izpētes daļā.

**8. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**9. Prasības pretendentam:**

9.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

9.3. Pretendentam ir Valsts sabiedrības ar ierobežotu atbildību "Autotransporta direkcija" izsniegta spēkā esoša licence, kas apliecina pretendenta tiesības veikt pasažieru komercpārvadājumus ar autobusiem Latvijas teritorijā. Informācija tiks pārbaudīta vietnē <http://www.atd.lv/lv/licences>. Pārbaude tiek veikta tikai pretendentam, kuram tiks piešķirtas līguma slēgšanas tiesības.

9.4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) vai Sankciju katalogā <https://sankcijas.lursoft.lv/site/index>. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Finanšu piedāvājums (skat. 2.pielikumu).

10.2. Tehniskais piedāvājums (skat.3.pielikumu).

10.3. Ārvalstīs reģistrētām personām:

10.3.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.3.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **21.05.2024., plkst.15.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jānosūta uz e-pasta adresi: [dome@balvi.lv](mailto:dome@balvi.lv) vai [inga.purina.eglite@balvi.lv](mailto:inga.purina.eglite@balvi.lv), vēstules tēmā norādot: *“Piedāvājums tirgus izpētei ar ID Nr. BNP TI 2024/49”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukumu un adresi;

- atzīme ar norādi: *Tirgus izpētei “Transporta pakalpojumu nodrošināšana projekta Nr.VP2024/5-23 “Balvu novada jauniešu domes izveide” aktivitātēm”, ID Nr. BNP TI 2024/49.* *Neatvērt līdz 21.05.2024., plkst.15.00”*.

**12. Papildus informācija:**

12.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

12.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

12.2.1. pagarina piedāvājumu iesniegšanas termiņu;

12.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

12.3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.

12.4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

12.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

12.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

12.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

12.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

12.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.

12.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

12.11. Par jebkuru informāciju, kas ir konfidenciāla, pretendentam jābūt īpašai norādei.

12.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**13. Rezultātu paziņošana:**

13.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

13.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

13.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**14. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu piedāvājums;

3.pielikums – Tehniskais piedāvājums.

1.pielikums

Tirgus izpētei

“Transporta pakalpojumu nodrošināšana projekta Nr.VP2024/5-23

“Balvu novada jauniešu domes izveide” aktivitātēm”

(ID Nr. BNP TI 2024/49)

**TEHNISKĀ SPECIFIKĀCIJA**

**“Transporta pakalpojumu nodrošināšana projekta Nr.VP2024/5-23 “Balvu novada jauniešu domes izveide” aktivitātēm”**

**(ID Nr. BNP TI 2024/49)**

**Pasūtītājs**: Balvu novada pašvaldība

**Iepirkuma priekšmets**: Transporta nodrošināšana projekta aktivitātēm.

**Aktivitātes sākuma adrese**: Balvu novada bērnu un jauniešu centrs, Brīvības iela 48, Balvi, Balvu nov., LV-4501.

**Mērķis**: Transporta nodrošināšana projekta Nr.VP2024/5-23 “Balvu novada jauniešu domes izveide” aktivitātēm.

|  |  |
| --- | --- |
| **Projekta aktivitāte** | **Transporta pakalpojuma apraksts** |
| Nr.1 “Balvu novada jauniešu forums” | 1. Pasažieru skaits: 50 pasažieri. 2. Pasažieru pārvadājuma datums\*: 24.05.2024. 3. Pasažieru pārvadājuma maršruts (km) abos virzienos:    1. Balvi-Baltinava-Rekova-Viļaka Balvi (191 km);    2. Balvi-Bērzpils-Tilža-Rugāji-Balvi (197 km). 4. Projekta aktivitātes ilgums: 6 stundas Balvos. 5. Pasažieru pārvadājuma transportlīdzekļa izbraukšanas laiks - pēc saskaņošanas. |
| Nr.3“Pieredzes brauciens” | 1. Pasažieru skaits: 15 pasažieri. 2. Pasažieru pārvadājuma datums\*: 19.06.2024. 3. Pasažieru pārvadājuma maršruts (km) : Balvi – Gulbene – Madona – Balvi (212 km ar apstāšanās vietām Gulbenes un Madonas novados). 4. Brauciena laikā, divās vietās – Gulbenes un Madonas novados, norisinās pasākuma aktivitātes 2h garumā, dīkstāve šoferim 4h. 5. Pasažieru pārvadājuma transportlīdzekļa izbraukšanas laiks - pēc saskaņošanas. |
|
| Nr.4 “Jauniešu domes nolikuma projekta nakts” | 1. Pasažieru skaits: 21 pasažieris. 2. Pasažieru pārvadājuma datums\*: 20.08.2024.-21.08.2024. 3. Pasažieru pārvadājuma maršruts 1.diena (km) : Balvi- Viļaka (29 km). 4. Pasažieru pārvadājuma maršruts 2.diena (km): Viļaka- Balvi (29 km). 5. Pasažieru pārvadājuma transportlīdzekļa izbraukšanas laiks - pēc saskaņošanas. |
| Nr.5 “Limonāde ar lēmējiem” | 1. Pasažieru skaits: 19 pasažieri. 2. Pasažieru pārvadājuma datums\*: 18.09.2024. 3. Pasažieru pārvadājumu maršruts (km) : Balvi – Viļaka – Balvi – Viļaka – Balvi (108 km). 4. Aktivitātes ilgums un dīkstāve šoferim – 4 h Balvos. 5. Pasažieru pārvadājuma transportlīdzekļa izbraukšanas laiks - pēc saskaņošanas. |
| Nr. 6 “Jauniešu domes nolikuma atvēršanas svētki” | 1. Pasažieru skaits: 50 pasažieri. 2. Pasažieru pārvadājuma datums\*: 09.10.2024. 3. Pasažieru pārvadājuma maršruts (km) abos virzienos:    1. Balvi-Baltinava-Rekova-Viļaka Balvi (191 km);    2. Balvi-Bērzpils-Tilža-Rugāji-Balvi (197 km). 4. Aktivitātes ilgums un dīkstāve šoferim – 4 h Balvos. 5. Pasažieru pārvadājuma transportlīdzekļa izbraukšanas laiks - pēc saskaņošanas. |
| Prasības pretendentam | 1. Pretendenta autopārvadājumu vadītājam jābūt profesionālās kompetences sertifikāts pasažieru pārvadājumu jomā. 2. Autotransporta līdzekļiem jābūt labā tehniskajā un vizuālajā kārtībā, kas atbilst Latvijas 3. Republikas normatīvajiem aktiem par tiesībām piedalīties ceļu satiksmē. 4. Autotransporta līdzekļiem jāatbilst attiecīgajiem pasažieru valsts un starptautiskos noteikumos noteiktajiem tehniskajiem standartiem un aprīkojuma prasībām. 5. Autotransporta līdzekļiem jābūt komfortabliem, tīriem (bez atkritumiem un piesārņojumiem), ar klimata kontroli vai kondicionēšanas sistēmu, kas nodrošina vienmērīgu temperatūru +20° C visā autotransportā, pasažieru krēsliem jābūt ar galvas paliktņiem, trokšņa līmenis transporta līdzeklī nedrīkst pārsniegt pieļaujamo normu. 6. Transportlīdzekļa nomas cenā ir iekļauti visi izmaksu veidojošie faktori (transporta noma, amortizācija, degviela, šofera atalgojums, dīkstāve, nobrauktie kilometri u.tml.). 7. Pasažieru pārvadājumi notiek valsts programmas projektā Nr.VP2024/5-23 “Balvu novada jauniešu domes izveide”. Maksājumu dokumentos jānorāda projekta un aktivitātes nosaukums un numurs. |

*\*Datums var mainīties, tāpēc tas tiek saskaņots vismaz 7 dienas pirms pasākuma.*

2.pielikums

Tirgus izpētei

“Transporta pakalpojumu nodrošināšana projekta Nr.VP2024/5-23

“Balvu novada jauniešu domes izveide” aktivitātēm”

(ID Nr. BNP TI 2024/49)

**FINANŠU/ PIEDĀVĀJUMS**

**“Transporta pakalpojumu nodrošināšana projekta Nr.VP2024/5-23 “Balvu novada jauniešu domes izveide” aktivitātēm”**

**(ID Nr. BNP TI 2024/49)**

**Skat. datni “2.pielikums\_Finansu\_piedavajums”**

3.pielikums

Tirgus izpētei

“Transporta pakalpojumu nodrošināšana projekta Nr.VP2024/5-23

“Balvu novada jauniešu domes izveide” aktivitātēm”

(ID Nr. BNP TI 2024/49)

**TEHNISKAIS PIEDĀVĀJUMS**

**“Transporta pakalpojumu nodrošināšana “Balvu novada jauniešu domes izveide” aktivitātēs projekta Nr.VP2024/5-23 ietvaros”**

**(ID Nr. BNP TI 2024/49)**

**Skat. datni “3.pielikums\_Tehniskais\_piedavajums”**

1. Konkrēts pasažieru pārvadāšanas datums var mainīties un tas tiek saskaņots vismaz 7 (septiņas) dienas pirms pasākuma. [↑](#footnote-ref-1)